Sociedad Deportiva Tirán

[thumb|280px|[Kontxako Bandera 2016.]]
thumb|280px|Tirán 2018ko Kontxako sailkapen estropadan.
**Sociedad Deportiva Tirán** (euskaraz: *Tirán Kirol Elkartea*) Moaña udalerriko Tirán parrokiako (Pontevedra) arraun taldea da. Espainiako Txapelketa lau aldiz irabazi du eta Kontxako Banderan bigarren egindakoa da. Lehia historikoa izan du Moañako beste taldearekin, Meira parrokiako S.D. Samertolameurekin.

TKE Ligan (gizonezkoak) eta Euskotren Ligan (emakumezkoak) ibili izan da eta birritan Galiziako Traineruen Liga eskuratu du. 

## Uniformea eta trainerua 
Sociedad Deportiva Tirán bi kluben elkarketatik eratu zen 1993. urtean:
*   San Juan de Tirán
*  Nosa Señora dos Remedios de Tirán

Horregatik elkarte berriak talde bien koloreak hartu zituen, urdin iluna eta argia, eta baita zuria ere.

San Juan de Tirán taldearen traineruaren izena *Anduriña* zen (euskaraz "enara") eta harekin hasi ziren arraunean. TKE Ligan hasi zenean izen berezirik ez zuen eta *Pereira* esaten zitzaion, hura baitzen babesle nagusia eta traineruan letra handiz ikusten zena. 2012 denboraldian *Balea* izan zen Tiranen traineruaren izena. Gaur egun *Mar do Con* trainerua erabiltzen dute.

## Historia 
### Tirángo traineruak 
Tirán auzoak ohitura zuen arraun munduan, izan ere 1960an *Educación y Descanso de Moaña* taldea Espainiako txapeldun izan zenean tirandarrak zeuden traineruan eta 1961ean *Educ. y Desc. Tirán* izenarekin bigarrena lortu zuten. BIgarren hartan "Virgen del Carmen" zen traineruaren izena eta Armando Iglesias patroia. Aurrez patroi ezagunak aritu ziren Tirángo traineruan, José González, Joaquín Parcero, Manuel Outeiral, Manuel Germade eta denetan ezagunena Francisco Fernández "Fanchuco", parrokia hartako traineruko sinbolo handia.

### 1990. hamarkadan Espainiako txapeldun 
1995ean Galiziako bi estropada handienak irabazi zituen, Conde de Fenosa eta Teresa Herrera. 1996an Jose Manuel Francisco entrenatzaile meiratarra fitxatu zuen eta puntako taldea osatu zuen izan ere urte hartan tirandarrek Euskal Herriko estropada batean lehenengo aldiz garaipena lortu zuten, Getxoko Banderan, eta 1996an Kontxako Banderan parte hartu eta bigarrenak izan ziren, ohorezko txanda irabaziz. Hori gutxi balitz 1996an eta 1997an Espainiako Traineruen Txapelketa berriak lortu zituzten. Urte haietan Galiziako ontzi handiena izan ziren, beren auzoko diren Meirakoei aurre hartuaz.

### TKE Ligan 
2003. urtean TKE Ligaren sortzaileak izan ziren, baina bigarren denboraldian Ipar-mendebaldeko Traineruen Ligara jeitsi ziren jeitsiera faseko estropadan helmugako balizan gaizki sartzeagatik. Urte eskas batzuk pasa ondoren 2007. urtean Galiziarren liga irabazi eta berriz TKE ligara igotzea lortu zuten. Hurrengo urteetan maila gorenean aritu ziren. TKE Ligako lehen garaipena Orion lortu zuten 2011n. 2012 denboraldian bikain aritu ziren, Ligan laugarren eta Kontxako banderan hirugarren egin baitzuten.. Denboraldia biribiltzeko hirugarren aldiz jarraian sailkatu ziren Kontxako Banderarako. Aipatzekoa ere bada Galizian nagusi izan zirela azken sei urtetatik Galiziako bost txapelketa irabazi dituztela.

2015ean berriz itzuli ziren Kontxara eta 2016an errepikatu zuten, bietan zazpigarren postuarekin konformatu behar izan zuten. 2016an ordea arraunlari batek positibo eman zuen estropada ondorengo kontrolean eta urtebete beranduago deskalifikatua izan zen. Ligan erdialdean ibili zen hurrengo urteetan, 2015ean zazpigarren, 2016an seigarren eta 2017an berriz ere zazpigarren. 2017an berriz ere Kontxan aritu zen, hamalaugarren aldiz.

### Ziklo berri bat 
2018 denboraldian taldea eraberritu zuen baina Ligan azken postuan gelditu eta maila galdu zuen. 2019an bigarrena izan zen Galiziako ligan eta 2020an garaipena lortu zuen Samertolameu auzokoarekin puntutan eta estropada kopurutan berdinduta. Ligako azken estropada irabazi izanak eman zion Ligako garaipena. Play-offetan TKE Ligara itzuli zen, urtebeterako ordea. 2025. urtean Ligako azpitxapelduna izan zen eta bost urteren ondoren igoera lay-offak jokatu zituen baina ez zuen igotzerik lortu.

## Palmaresa 
[thumb|280px|[Kontxako Bandera 2016.]]
### Kontxako Bandera 
* **Txapelduna (0)**
* Bigarrena (1): 1996.
* Hirugarrena (2): 2000 eta 2012.
* Sailkapen estropadako irabazlea (0)
* Sailkatua (14): 1996, 1997, 1998, 2000, 2001, 2004, 2007, 2008, 2011, 2012, 2013, 2015, 2016 eta 2017.

### TKE Liga 
* **Txapelduna (0)**
* Bigarrena (0)
* Hirugarrena (0)
* Laugarrena (1): 2012
* Irabazitako estropadak (2021 barne): 4
* Parte hartu (14): 2003, 2004, 2008, 2009, 2010, 2011, 2012, 2013, 2014, 2015, 2016, 2017, 2018, 2021
* Galiziako Traineruen Liga (2): 2007, 2020

### Espainiako Traineru Txapelketa 
* **Txapelduna (4):** 1996 eta 1997. *Aurrez 1960 (Educ. y Desc. de Moaña) eta 1961 (Educ. y Desc. Tirán).*
* Bigarrena (4): 1998, 2000, 2001 eta 2010.

### Galiziako Traineru Txapelketa 
* **Txapelduna (10):** 1989 (*Remedios*), 1995, 1996, 1997, 2009, 2010, 2011, 2012, 2013 eta 2017.
* **Hegoaldeko Galiziako Txapelketa (1979-1986) (1):** 1983 (*San Juan*)

### TKE Ligako banderak 
* Orioko Bandera (1): 2011.
* Flaviobriga Bandera (Castro Urdiales) (1): 2012.
* Ambilamp Bandera (Sestao) (1): 2013.
* Concello de Moaña Bandera (1): 2013.

### Gainontzeko estropadak 
* (SJ) San Juán Tirán, (R) Remedios Tirán

### Trainerillak 
* Espainiako Trainerilla Txapelketa (2): 1997 eta 1998.

### Batelak 
* Espainiako Batel Txapelketa (1): 2012

## Azken denboraldiak 
* (p.o.) play-offak

## Emakumezkoen trainerua 
[thumb|260px|Tirango trainerua Zarautzen, 2023ko [Emakumezkoen Traineru Liga|Euskotren Ligan.]]
2014an trainerua osatzea lortu eta Galiziako Ligan hirugarren postuan gelditu zen. 2015ean ez zuen trainerurik atera.

2019an berriz osatu du trainerua eta Galiziako Ligan ari da. Espainiako Txapelketan ere hartu zuen parte eta hirugarrena izan zen hiru traineruren artean. 2020an Galiziako Ligan Cabo da Cruzekin lehia estuan aritu zen eta estropada bat irabazi zuen. Bigarren amaitu zuen azkenean. 2022ko Ligan laugarren egin zuen arren, Chapelak (2.a) eta Mugardos-A Cabanak (3.a) Euskotren Ligari uko egin ziotenez, kupoengatik bera igo zen mailaz. 2023 eta 2024an azkena izan zen Ligan eta lehenengo urtean arautegiak hala zehaztuta salbuetsita egon bazen ere 2024an maila galdu du.

2024an ekainean jokatu zen Galiziako txapelketa irabazi zuen. Denboraldiaren amaieran maila galdu zuen. 

2025ean bigarren urtez jarraian Galiziako Txapelketa irabazi zuen  eta Ligako azpitxapelduna izan zenez igoera play-offak jokatu zituen, arrakastarik gabe ordea. 2026ko martxoan Galiziako distantzia luzeko traineru txapelketa irabazi zuen.

### Txapelketak 
* Espainiako Txapelketa:
** Hirugarrena (1): 2019.
* Galiziako Txapelketa:
** Txapelduna (2): 2024, 2025.
** Bigarrena (1): 2023.
** Hirugarrena (2): 2020, 2021.
* Galiziako distantzia luzeko traineru txapelketa (1): 2026.

### Emakumezkoen Traineru Liga 
* Parte hartzeak (2): 2023, 2024.
* Galiziako Liga (0): bigarrena 2020an.

### Banderak 
### Denboraldiak 
* (p.o.) play-offak

## Erreferentziak 
## Kanpo estekak 
* Webgune ofiziala